อมีนา กูล

อมีนา กูล (เกิด 27 เมษายน พ.ศ. 2536) เป็นนักแสดงและนางแบบลูกครึ่งไทย-ปากีสถาน ผลงานเด่นของเธอได้แก่ สามใบไม่เถา, พลับพลึงสีชมพู และ พิรุณพร่ำรัก ปัจจุบันเป็นนักแสดงอิสระ

 ประวัติ 
อมีนาเกิดเมื่อวันที่ 27 เมษายน พ.ศ. 2536 ที่กรุงเทพมหานคร มีชื่อเดิมว่า อามีนา เป็นลูกคนโตในบรรดาพี่น้อง 5 คน เธอมีเชื้อสายไทยและปากีสถาน โดยบิดาเป็นชาวปากีสถาน จบการศึกษาระดับมัธยมศึกษาจากโรงเรียนเสสะเวชวิทยา และระดับปริญญาตรีจากคณะนิเทศศาสตร์ มหาวิทยาลัยกรุงเทพ

 เข้าสู่วงการ 
อามีนา เข้ามาสู่วงการบันเทิงครั้งแรกในปี พ.ศ. 2552 จากการประกวดมิสทีนไทยแลนด์ 2552 ซึ่งเธอสามารถคว้ารางวัลพิเศษ มิสโคคา ไอดอล มาครอง ต่อมาในปี พ.ศ. 2553 เธอได้รับตำแหน่ง มิสมอเตอร์โชว์ 2010 ซึ่งเป็นจุดเริ่มต้นเส้นทางอาชีพในฐานะนางแบบของเธอ ในปี พ.ศ. 2555 เธอได้เซ็นสัญญาเป็นนักแสดงกับทางสถานีโทรทัศน์ไทยทีวีสีช่อง 3 โดยมีผลงานละครเรื่องแรกคือ “ตะวันฉายในม่านเมฆ” ที่ออกอากาศในเดือนธันวาคมปีเดียวกัน ซึ่งเธอร่วมแสดงในฐานะนักแสดงรับเชิญ แต่ก่อนหน้านั้นในช่วงต้นปี เธอมีผลงานการแสดงชิ้นแรกคือภาพยนตร์เรื่องรักสุดทีน ที่แสดงร่วมกับมาริโอ้ เมาเร่อ ต่อมาในปี พ.ศ. 2557 เธอได้รับบทนางเอกเป็นครั้งแรกในละครเรื่อง สามใบไม่เถา จนถึงต้นปี พ.ศ. 2563 เธอหมดสัญญากับทางช่อง 3 เอชดี และตัดสินใจไม่ต่อสัญญา ทำให้เธอกลายเป็นนักแสดงอิสระนับแต่นั้นเป็นต้นมา โดยผลงานละครเรื่องสุดท้ายของเธอกับช่อง 3 คือเรื่อง ดั่งพรหมลิขิตรัก (2561)

 ผลงาน 
 ละคร/ซีรีส์ 
 ปี  เรื่อง  ค่าย  ช่อง/แอป  รับบท  หมายเหตุ 2555 ตะวันฉายในม่านเมฆเมคเกอร์กรุ๊ป ช่อง 3 เอวิกา (เอวา)  2557 สามใบไม่เถา ช่อง 3 เอชดี อันตรา นางเอก 2558 พลับพลึงสีชมพู กัทส์ เอ็นเตอร์เทนเมนท์ สโรชา สุนทรเกษม (ลิลลี่) / พลับพลึง 2559 พิรุณพร่ำรัก ยูม่า 99 ชามินต์ 2560 ระเริงไฟ ซิติเซ่น เคน เขมิกา เมธาสิทธิ์ นางรอง 2561 เกมเสน่หา ละครไท พิมลแข ดั่งพรหมลิขิตรัก ทีวีซีน รสิกา (โรส) / การะเกด นางเอก/ละครเรื่องสุดท้ายกับทางช่อง 3 เอชดีในฐานะนักแสดงในสังกัด 2563 เพลิงภริยา  ช่อง 8 กิ่งจันทร์ นางเอกร้าย/ละครเรื่องแรกในฐานะนักแสดงอิสระ บังเกิดเกล้า เชนจ์ 2561 อมรินทร์ทีวี สายสนม นางรอง Club Friday the Series 12 รักซ่อนเร้น เรื่อง แม่เลี้ยง จีเอ็มเอ็ม 25 หนอน นางเอก 2564 พิภพหิมพานต์ มายน์แอทเวิร์คส์ ช่อง 3 เอชดี อัมพิกา รับเชิญ 2565 สามีเงินผ่อน เชนจ์ 2561 อมรินทร์ทีวี โสมมิกา นางร้ายเรื่องแรก เสน่หาสตอรี่ 4 เสน่หาแอบซ่อน ทีวี ธันเดอร์ เอไอเอสเพลย์ หนึ่ง 2568PLAYER ไม่อาจห้ามรักHeart Pop StudioYoutube : Heart Pop Studioพิชชา ปริยากร (พลอย)ซีรีส์ GL เรื่องแรก

 อ้างอิง 

หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายปากีสถาน
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทยในศตวรรษที่ 21
หมวดหมู่:มิสทีนไทยแลนด์
หมวดหมู่:บุคคลจากโรงเรียนเสสะเวชวิทยา
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นางงามไทย
หมวดหมู่:นางแบบไทย
หมวดหมู่:นักแสดงอิสระชาวไทย